เรื่องควรรู้เกี่ยวกับ “หุ้นปันผล”
14 เมษายน 2566

เรื่องควรรู้เกี่ยวกับ “หุ้นปันผล”
ก่อนจะตัดสินใจลงทุนในหุ้นปันผล นักลงทุนมือใหม่ควรทำความเข้าใจ “เครื่องหมายเกี่ยวกับการรับปันผล” และ “ดัชนีที่เกี่ยวข้องกับหุ้นปันผล” เสียก่อน
เครื่องหมายเกี่ยวกับการรับปันผล
เครื่องหมาย XD นักลงทุนหลายคนอาจสับสนว่าซื้อหุ้นตอนไหนถึงจะได้รับปันผล ต้องบอกว่าโดยปกติตลาดหลักทรัพย์ฯ จะขึ้นเครื่องหมาย XD (Excluding Dividend) เพื่อแสดงให้นักลงทุนทราบว่า… หากเราซื้อหุ้นในวันที่ขึ้นเครื่องหมาย XD แปลว่าเราจะไม่มีสิทธิรับปันผลในงวดนั้นๆ ดังนั้น หากต้องการได้รับปันผล ก็ควรซื้อก่อนที่จะขึ้นเครื่องหมาย XD สามารถตรวจสอบปฏิทินการขึ้นเครื่องหมายได้ที่ www.set.or.th
ดัชนีที่เกี่ยวข้องกับหุ้นปันผล
ดัชนี SETHD เป็นดัชนีที่สะท้อนการเคลื่อนไหวของราคาหุ้น 30 ตัวที่มีมูลค่าหลักทรัพย์ตามราคาตลาดสูง สภาพคล่องการซื้อขายอยู่ในเกณฑ์ดี มีอัตราผลตอบแทนจากเงินปันผลต่อเนื่อง ซึ่งบริษัทเหล่านี้มักจะมีนโยบายจ่ายเงินปันผลมากกว่า 85% ของกำไรในช่วง 3 ปีที่ผ่านมา โดยรายชื่อหุ้นที่ใช้ในการคำนวณดัชนีจะมีการทบทวนและปรับเปลี่ยนทุก 6 เดือน เพื่อให้ดัชนีสะท้อนสถานการณ์การลงทุนที่เกิดขึ้น
นอกเหนือจากทั้งสองอย่างนี้แล้ว นักลงทุนมือใหม่ต้อง อย่าลืมประเมินสถานการณ์อื่นๆ ที่อาจส่งผลต่อกำไรสุทธิของบริษัทด้วย ! เพราะอาจส่งผลต่อการจ่ายปันผลโดยตรง “เพียงเท่านี้การเลือกลงทุนในหุ้นปันผลก็จะเป็นเรื่องง่ายๆ”
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน